হকশেল অমসুং য়াইফ-য়ুম্বাল মন্ত্রালয়
ইন্দিয়াগী এক্তিব কেসলোদ লাখ ৩গী মখাদা হাইথখ্রে; নুমিৎ ১৬৩দা খ্বাইদগী নেম্বা ওইরি
অপুনবা কেসশিংদগী এক্তিব কেসলোদ অসি ৩%গী মখাদা চিংথরি
নুমিৎ খুদিংগী লাকপা অনৌবা কেস ২০,০০০গী মখাদা ওইদুনা নুমিৎ ১৭৩নিদা খ্বাইদগী নেম্বা ওইরি
Posted On:
22 DEC 2020 11:54AM by PIB Imphal
ইন্দিয়ানা ঙসি মালেমগী ওইরিবা লায়চৎ অসিবু লান্থেংনবদা মশক থোকপা কয়া অমা ফংবা ঙম্বগী রেজিস্তর তৌরি।
ইন্দিয়াগী এক্তিব কেসলোদ অসি ঙসি লাখ ৩ (২,৯২,৫১৮)গী মখাদা তাথরক্লি। অপুনবা পোজিতিব কেস্তগী এক্তিব কেসকী শরুক অসি মখা তানা ৩% দগী ২.৯০% ফাওবা তাথরক্লি। মসি নু্মিৎ ১৬৩গী মতুংদা খ্বায়দগী নেম্বা ওইরি। ২০২০গী জুলাইগী ১২দা অপুনবা এক্তিব কেস অসি ২,৯২,২৫৮ ওইখি।
পুং ২৪ অসিগী মনুংদা অপুনবা এক্তিব কেস্তগী ১১,১২১ কেসশিং পুন্না হায়থরকপগী রেকোর্দ লৈরি।
ইন্দিয়াদা নুমিৎ খুদিংগী কেস লাকপদা নেম্না লৈবগী অনৌবা ফংবা ঙম্লে। পুং ২৪ অসিদা লৈবাক অসিগী অপুনবা থীবদা নুমিৎ ১৭৩গী মতুংদা নুমিৎ খুদিংগী লাকপা অনৌবা কেসশিং ২০,০০০ (১৯,৫৫৬)গী মখাদা হাপচিল্লি। ২০২০গী জুলাইগী ২দা অনৌবা কেস হাপচিনখিবা অসি ১৯, ১৪৮ ওইখি।
ইন্দিয়াগী মীশিং মিল্লিয়ন্দা এক্তিব কেস অসি মালেমগী ওইনা খ্বায়দগী নেম্বা ওইরি (২১৯)। মশীং অসি লৈবাকশিং হায়বদি য়ু.এস.এ., ইতলি, ব্রাজিল, তর্কি অমসুং রুসিয়াগী ওইনদি য়াম্না ৱাংনা লৈরি।
অপুনবা অনাবা ফগৎলকপগী কেস অসিনা লাখ ৯৬ (৯৬,৩৬,৪৮৭) হেন্দুনা লৈরি হায়রিবা অসিনা অনাবা ফগৎলকপগী চাং অসি ৯৫.৫৬% ওইরি। অনাবা ফগৎলকপগী কেস অমসুং এক্তিব কেসকী খেন্নবা হেনগৎলক্লি অমসুং হৌজিক্কী ওইনা ৯৩,৪৩,৯৬৯দা লৈরি।
পুং ২৪ অসিগী মনুংদা অনাবা ফগৎলকপগী কেস ৩০,৩৭৬কী রেকোর্দ লৈরি। নুমিৎ ২৫ অসিদা নৌনা অনাবা ফগৎলকপা অসি অনৌবা কেস লাকপদগী লেপ্পা লৈতনা হেনগৎলক্লি।
নোংমগী ওইনা তেস্ত তৌবগী মশীং ৱাংখৎলকপা অসিগা অনাবা ফগৎলকপগা মশীং ৱাংখৎলকপা অসিনা অনৌবা কেসশিং তপ্না হায়থরকপ্না মরম ওইদুনা অশি অনাগী চাং অসিসু হায়থরক্লি।
অনৌবা অনাবা ফগৎলক্লিবা অসিগী ৭৫.৩১% অমদি স্তেতশিং/য়ু.তি.শিংদা চগুংননা উবা ফংলি।
মহারাস্ত্রাদা অনাবা ফবা ৬,০৫৩ নোংমতদা ফগৎতুনা খ্বায়দগী য়াম্বা মশীং ওইবগী পাউদম লৈরি।
কেরলানা অনৌবা অনাবা ফগৎলক্লিবা অসি ৪,৪৯৪ ওইদুনা মতুংদা চৎলি। ৱেস্ত বেঙ্গালনা অতোপ্পা অনৌবা অনাবা ফগৎলক্লিবা ২,৩৪২গী রেকোর্দ লৈরি।
অনৌবা কেস অসিগী ৭৫.৩১% অমদি স্তেতশিং/য়ু.তি.শিংদা লৈরি।
কেরলানা পুং ২৪ অসিদা খ্বায়দগী নুমিৎ খুদিংগী অনৌবা কেস মশীং ৩,৪২৩ ওইদুনা খ্বায়দগী য়াম্বা ওইরি। মহারাস্ত্রানা অনৌবা কেস ২,৮৩৪গী রেকোর্দ লৈরি মরক অসিদা ৱেস্ত বেঙ্গালনা ঙরাং ফাওবদা অনৌবা কেস ১,৫১৫কী পাউদম লৈরি।
হৌখিবা পুং ২৪ অসিদা স্তেতশিং/য়ু.তি.শিং ১০দা অশিবা ৩০১গী রিপোর্ত ফংদুনা চাংদা ৭৬.৭৪% ওইরি।
মহারাস্ত্রা ৫৫ শিবগী রিপোর্ত ফংদুনা নৌনা অশিবগী রিপোর্ত অসি ১৮.২৭% ওইরি। ৱেস্ত বেঙ্গাল অমসুং কেরলাদনা মতুং ইন্দুনা ৪১ অমসুং ২৭ মথংশিৎনা অশিবগী রিপোর্ত লৈরি।
****
(Release ID: 1682629)
Visitor Counter : 45
Read this release in:
English
,
Urdu
,
Hindi
,
Marathi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam
mni_Beng mni_Beng mni_Beng mni_Beng eng_Latn ron_Latn mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng unk eng_Latn eng_Latn eng_Latn eng_Latn unk grn_Latn unk tgl_Latn unk bjn_Latn unk lus_Latn unk bug_Latn unk gla_Latn unk kac_Latn unk pap_Latn unk min_Latn unk jav_Latn unk vie_Latn unk kac_Latn